**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със Заповед № 0758/03.08.2021г. на Кмета на Община Севлиево, на основание чл. 44, ал. 1, т. 13 от Закона за местното самоуправление и местната администрация (ЗМСМА) и чл. 129, ал. 2 от ЗУТ е одобрен:

**Подробен устройствен план - План за регулация** **и застрояване** за частично изменение на ЗРП за УПИ V, кв.8 по плана на кв. Балабанца, гр. Севлиево изработен на основание чл.134, ал.1, т.1 и ал.2, т.6 от ЗУТ, със съдържание:

**ПЛАН ЗА РЕГУЛАЦИЯ (ПР):**

УПИ V, кв.8 по плана на кв.Балабанца получава отреждане „ за автомивка, заведение за хранене и други обслужващи и безвредни производствени дейности“.

Уличната регулационна линия на ул.“Лозарска“ се премества по имотната граница на ПИ 65927.503.501 по КККР на гр. Севлиево, за който поземлен имот е отреден УПИ V, кв.8 по плана на кв. Балабанца.

Неразделна част от ПР са 1бр. чертеж и обяснителна записка 2 листа, съставляващи графичната част.

**ПЛАН ЗА ЗАСТРОЯВАНЕ(ПЗ):**

За УПИ V, кв.8 по плана на кв. Балабанца се запазва установената жилищна устройствена зона – Жм, като същият става урегулиран поземлен имот с конкретно нежилищно предназначение при следните устройствени показатели:

- начин на застрояване – свободно;

- характер на застрояване – ниско с височина до 10,00м;

- максимална плътност на застрояване – 60%;

- максимална интензивност на застрояване – 1,2;

- минимална озеленена площ – 40%;

- ограничителни и задължителни линии на застрояване от графичната част на ПУП - ПЗ;

Неразделна част от ПЗ са 1бр. чертеж и обяснителна записка 2 листа за ПЗ, съставляващи графичната част.

Настоящата заповед да се връчи на заинтересуваните лица по реда на АПК.

На основание чл. 215 от ЗУТ, заповедта подлежи на обжалване чрез Кмета на Община Севлиево до Административен съд – Габрово, в четиринадесет дневен срок от връчването.

На заинтересуваните лица е изпратено съобщението за издадената заповед с писма и обратна разписка.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в ЦИУГ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 04.08.2021г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.